తెలంగాణలో మహిళా తహసీల్దార్ దారుణహత్య WATCH LIVE TV
వరల్డ్ కప్‌కు నేరుగా క్వాలిఫై కాలేకపోయిన లంక
భారత్ చేతిలో వరుసగా నాలుగు వన్డేలు ఓడిన శ్రీలంక క్రికెట్ జట్టు తగిన మూల్యం చెల్లించుకుంది. వచ్చే వరల్డ్ కప్‌కు నేరుగా క్వాలిఫై..
TNN | Updated:
Sep 1, 2017, 11:11AM IST
భారత్ చేతిలో వరుసగా నాలుగు వన్డేలు ఓడిన శ్రీలంక జట్టుకు మరో ఎదురు దెబ్బతగిలింది. ఐసీసీ వరల్డ్ కప్ 2019&zwnj;కు నేరుగా అర్హత సాధించే అవకాశాన్ని కోల్పోయింది. ప్రపంచ కప్&zwnj;కు నేరుగా అర్హత సాధించాలంటే భారత్&zwnj;తో జరుగుతున్న ఐదు వన్డేల సిరీస్&zwnj;లో లంక కనీసం రెండు మ్యాచ్&zwnj;ల్లో గెలుపొందాల్సి ఉండగా.. వరుసగా నాలుగు మ్యాచ్&zwnj;ల్లో ఓటమిపాలైంది. సెప్టెంబర్ 30లోగా టాప్-7లో నిలిచిన జట్లతోపాటు ఆతిథ్య జట్టు హోదాలో ఇంగ్లాండ్ వరల్డ్ కప్&zwnj;కు నేరుగా అర్హత సాధిస్తాయి.
భారత్ చేతిలో 0-4 తేడాతో ఓడిన లంక జట్టు ప్రపంచ కప్&zwnj;కు అర్హత సాధించడం అనేది వెస్టిండీస్ చేతుల్లో ఉంది. కరేబియన్ జట్టు తదుపరి మ్యాచ్&zwnj;ల్లో ఓడితేనే లంక వరల్డ్ కప్ కోసం నేరుగా బెర్తు దక్కించుకుంటుంది. చివరి వన్డేలో గెలిస్తే లంక ఖాతాలో 88 పాయింట్లు ఉంటాయి. కానీ ఆటోమెటిక్&zwnj;గా క్వాలిఫై కావడానికి ఆ పాయింట్లు సరిపోవు. సెప్టెంబర్ 30లోగా విండీస్ జట్టు ఆరు వన్డేలు ఆడనుంది. 13వ తేదీన ఐర్లాండ్&zwnj;తో ఒక మ్యాచ్ ఆడనున్న విండీస్ జట్టు.. సెప్టెంబర్ 19-29 తేదీల మధ్య ఇంగ్లండ్&zwnj;తో ఐదు వన్డేలు ఆడనుంది. ఈ మ్యాచ్&zwnj;ల్లో కరేబియన్ జట్టు గెలుపొందితే.. దాని ఖాతాలో 88 పాయింట్లు చేరతాయి. డెసిమల్ పాయింట్ల అంతరంతో లంకను దాటేసి విండీస్ జట్టు ప్రపంచ కప్&zwnj;కు నేరుగా క్వాలిఫై అయ్యే అవకాశం ఉంది.